3G4 C. PLINII HIST. NAT. LIB. XXXV. 



flium seni patri similem esse , salva aetatis differentia , 

 supervolante aquila draconem complexa. Philochares 

 hoc suum opus esse testatus est : immensa , vel unafn si 

 quis tantum hanc tabulam aestimet, potentia artis, quum 

 propter Philocharem , ignobilissimos alioqui Glaucionem 

 filiumque ejus Aristippum , senatus populusque roma- 

 nus tt saeculis spectet. Posuit et Tiberius Csar minime 

 comis imperator, in templo ipsius Augusti , quas mox 

 indicabimus. 



Ratio pingendi. 



XL 5. Hactenus dictum sit de dignitate artis morien- 

 tis.Quibiis coloribus singulis primi pinxissent, diximus, 

 quum de pigmentis traderemus in metallis. Qui mono- 

 chromatea gnera picturse vocaverint , qui deinde , et 

 quae invenerint, et quibus temporibus, dicemus in men- 

 tione artifcum, quoniam indicare naturas colorum , causa 

 instituti operis prior est. Tandem se ars ipsa distinxit, 

 et invenit lumen atque umbras, differentia colorum al- 

 terna vice sese excitante. Deinde adjectus est splendor, 

 alius hic quam lumen : quem quia inter hoc et umbram 

 esset , appellaverunt tonon : commissuras vero colorum 

 et transitus, harmogeii. 







